钦定古今图书集成/理学汇编/经籍典/第105卷 > 北魏关朗拟元洞极真经 > 《洞极元包潜虚总论》
## 钦定古今图书集成/理学汇编/经籍典/第105卷 > 北魏关朗拟元洞极真经 > 《洞极元包潜虚总论》

仲尼至圣也，曰：述而不足，圣作难矣。明述岂易言哉？
尝阅《洞极》《元包》《潜虚》，皆不敢自拟于作，而各有所述
焉。《洞极真经》，莫知所创始，传次则关子明也。观其叙
本述圣人，本《河图》以画卦，而叙《洛书》之数，故其书起
弌弍弎生传一，资传二，育传三，每一极演之为九，三
九二十七，而极终焉，皆《洛书》数也。天一、地二、人三、天
四地五人六，天七地八人九，故为“三极。”其义取天生
地育人资，其画则一为一，二为╍三为。𝌀“而一一一
二一三二一二二二三三一三二三三以为之变也。”
是洞极之数，述《洛书》也。卫氏元包，则祖述京房《易传》
八宫卦以为之。如坤宫八卦为元包太阴，干宫八卦
为元包太阳。次兑宫八卦为少阴，艮宫八卦为少阳，
离宫八卦为仲阴，坎宫八卦为仲阳，巽宫八卦为孟
阴，震宫八卦为孟阳。《易》首干包，首坤太阴，取《归藏》之
义也。然阴生于上，阳生于下，故包于阴。阳亦先阴而
后阳，先少而后长。且其变则《易》主爻，包主卦，故变皆
自上而下，各卦上爻皆不变，凡七变，而归魂十四变
而及本也。卦虽用《易》法，则放于《火珠林》焉。司马温公
之潜虚，则自以拟太元也。其七十五数，皆取诸五行十为水，二十为火，卅为木。为金╳、为土。其图则先
气、次体、性、名、行、命。其义则谓“万物皆祖于虚，生于气，
气以成体，体以受性，性以辨名，名以立行，行以俟命。”
而其占不过吉凶臧否平其理一归诸王相休囚死
也。即是观之，三书所述虽不同，所起卦数，亦各有所
指准，《易》则一也。试举其辞，略言之，可准易否，自不能
淆矣。彼洞极以生萌息华茂，止安育，实属乎天，以育
和塞，作涣，几抑冥通配夫地，以资用达，兴紊悖静平，
序配之人在《元德》篇曰：“物无不受之谓洪，物无不烛
之谓明，于物无欺之谓正。”君子体洪临下，明以修性，
正以治德，故曰洪明正。乃独以洪明正归生，以洪明
归诸育，馀可例见矣。元包首《太阴》篇曰：“坤荒。”《莫默
传》曰：荒者春之熙，弍者夏之茂，莫者秋之落，默者冬
之潜。”《次太阳篇》曰：“干颠宀《勹盈。传》曰：“颠者仁之高，宀
者义之覆，勹者礼之拎，盈者性之充。”序谓其文字奇
诡，音义谲怪者此也。《潜虚名图篇》曰：“一六置后，二七
置前，三八置左，四九置右。通以五十五行叶序，卬而
瞻之，宿缠从度，卬则为”“《𫖯》则为墬。”卬得五宫，𫖯得
十数。元馀者物之始终，故无变。齐者中也，包斡万物，
故无位。〈冬〉至之气，起于元，转而周三百六十四变，
变尸一日乃馀，而终之以步。轨以叶《岁纪》三书，虽
曰各有祖述，其实皆作也，非述也。即其辞句之间，心
良苦矣。宜其精蕴奥义，非人所易窥矣。何独艰深谲
诡其辞句，而意义乃尔也？抑以为易之其辞危也，顾
如是哉！虽然，洞极以“起数，而三九二十七变焉可
也。元包依《易》六十四卦，而卦止七变可也。《潜虚》以五
行起数二十五，而通之以五十亦可也。但四圣画卦
系辞，皆循天地造化之自然，而一毫人力不与也。三
书心非不苦，思非不精，辞非不确，而欲以通神明之
德，类万物之情，吾未知之矣。此所以人工虽巧，安足
以侔天工哉。